

**Нұр-Сұлтан қаласының аумағында карантиндік режимді енгізе отырып, карантинді аймақтарды белгілеу туралы**

Нұр-Сұлтан қаласы әкімдігінің 2021 жылғы 4 тамыздағы № 505-2632 қаулысы. Қазақстан Республикасының Әділет министрлігінде 2021 жылғы 4 тамызда № 23868 болып тіркелді.

      "Өсімдіктер карантині туралы" Қазақстан Республикасы Заңының 9-1-бабының 3) тармақшасына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 37-бабының 1-тармағына, "Қазақстан Республикасы Ауыл шаруашылығы министрлігі Агроөнеркәсіптік кешендегі мемлекеттік инспекция комитетінің Нұр-Сұлтан қаласы бойынша аумақтық инспекциясы" мемлекеттік мекемесінің 2021 жылғы 9 маусымдағы № 02-02/632 ұсынымына сәйкес Нұр-Cұлтан қаласының әкімдігі ҚАУЛЫ ЕТЕДІ:

      1. Нұр-Сұлтан қаласының аумағында карантиндік режимді енгізе отырып, карантиндік аймақтар қосымшаға сәйкес белгіленсін.

      2. "Нұр-Сұлтан қаласының Қалалық орта сапасы және бақылау басқармасы" мемлекеттік мекемесінің басшысы Қазақстан Республикасының заңнамасында белгіленген тәртіпте:

      1) осы қаулының Қазақстан Республикасының Әділет министрлігінде мемлекеттік тіркелуін;

      2) осы қаулы мемлекеттік тіркелген күнінен бастап күнтізбелік он күн ішінде оның көшірмесін Нұр-Сұлтан қаласының аумағында таратылатын мерзімді баспа басылымдарында ресми жариялау үшін жіберуді;

      3) осы қаулы оның ресми жарияланғаннан кейін Нұр-Сұлтан қаласы әкімдігінің интернет-ресурсында орналастырылуын қамтамасыз етсін.

      3. Осы қаулының орындалуын бақылау Нұр-Сұлтан қаласы әкімінің орынбасары Н.Қ. Солтамбековке жүктелсін.

      4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Әкім* | *А. Кульгинов* |

      "КЕЛІСІЛДІ"

      "Қазақстан Республикасы Ауыл

      шаруашылығы министрлігі

      Агроөнеркәсіптік кешендегі

      мемлекеттік инспекция комитетінің

      Нұр-Сұлтан қаласы бойынша

      аумақтық инспекциясы"

      мемлекеттік мекемесі

|  |  |
| --- | --- |
|  | Нұр-Сұлтан қаласы әкімдігінің 2021 жылғы 4 тамыздағы № 505-2632 қаулысына қосымша |

**Нұр-Сұлтан қаласының аумағында карантиндік режим енгізілген карантиндік аймақтар**

      Ескерту. Қосымша жаңа редакцияда - Нұр-Сұлтан қаласы әкімдігінің 06.04.2022 № 505-1014 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

|  |  |  |
| --- | --- | --- |
| № | Карантиндік аймақтардың орналасқан жері | Зақымданған алқап, гектар |
| Жатаған у кекіре | |  |
| 1. | Теміржолдар (Нұр-Сұлтан қаласының теміржол вокзалы), М212 белгісі, 10-аудан | 0,002 |
| 2. | Теміржолдар (Железнодорожный тұрғын алабы), 5-пикет, 2-жұп жолдың 501 километрі | 0,003 |
| Жатаған у кекіре бойынша барлығы | | 0,005 |
| Арам сояулар | |  |
| 3. | Жазушылар шағынгүлбағы ("Ақсу" қонақ үйі ауданы) | 0,0014 |
| 4. | Қазақстан халқы Ассамблеясының бейбітшілік және келісім саяжолы | 0,001 |
| 5. | Теміржолдар (Өндіріс тұрғын алабы), 8-пикет, 39-разъезге қарай 887-888 километр | 0,005 |
| 6. | Теміржолдар (Нұр-Сұлтан қаласының теміржол вокзалы), 9-вагон депосы | 0,5 |
| 7. | Райымбек батыр және Қ. Бекхожин көшелерінің қиылысы | 0,001 |
| 8. | Теміржолдар ("Сороковая" бекеті, "Азия Ойл" жанар май құю станциясына жақын) | 0,001 |
| Арам сояулар бойынша барлығы | | 0,5094 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК